**Bosna i Hercegovina Federacija Bosne i Hercegovine**

**Kanton Središnja Bosna/**

**Srednjobosanski kanton**

**Općina Kiseljak**

DOKUMENT OKVIRNOG PRORAČUNA

OPĆINE KISELJAK ZA RAZDOBLJE 2023. - 2025.

Kiseljak, srpanj 2022. godine

**Sadržaj**

1. [UVOD 3](#_bookmark0)
2. [OSNOVNE EKONOMSKE PRETPOSTAVKE 5](#_bookmark1)

2.1.[Pretpostavke društvenog i gospodarskog razvitka za razdoblje od 2023. do 2025. godine 5](#_bookmark2)

2.2.[Revidirane projekcije za kanton Središnja Bosna i Općinu Kiseljak za razdoblje od 2023. do 2025. godine 8](#_bookmark2)

2.3. Rizici po projekcije [................................................................................................. 12](#_bookmark2)

1. [STRATEŠKI CILJEVI OPĆINE KISELJAK 14](#_bookmark3)

3.1. Veza sa strateškim dokumentima viših razina vlasti ……………………………....14

1. [ULAZNE INFORMACIJE ZA PRIPREMU DOP-a 16](#_bookmark3)
   1. 4.1.[Pregled prioriteta proračunskih korisnika 16](#_bookmark4)

4.2.[Plaće i naknade 16](#_bookmark7)

4.3.[Izdatci za materijale i usluge 613000 16](#_bookmark7)

4.4.[Tekući transferi 614000 16](#_bookmark7)

4.5.[Nabava stalnih sredstava 17](#_bookmark7)

4.6.[Izdatci za kamate i ostale naknade 616000 i otplate dugova 823000 17](#_bookmark7)

4.7.[Kapitalni primitci i kapitalni izdatci 17](#_bookmark7)

4.8.[Proračunski prioriteti za razdoblje 2023-2025. godina 19](#_bookmark7)

4.9.[Pregled prioriteta Općine Kiseljak 19](#_bookmark7)

1. [PRIHODI I RASHODI OPĆINE KISELJAK 20](#_bookmark3)
   1. 5.1.[Projekcije prihoda i primitaka za Općinu Kiseljak za razdoblje 2023-2025. g. 22](#_bookmark4)
   2. 5.2.[Gornja granica rashoda i izdataka za Općinu Kiseljak za razdoblje 2023.-2025.g 23](#_bookmark4)
   3. 5.3.[Projekcija rashoda i izdataka po funkcionalnoj klasifikaciji 23](#_bookmark4)
   4. 5.4.[Ukupne projekcije plaća i broja uposlenih za Općinu Kiseljak 24](#_bookmark4)
   5. 5.5.[Gornje granice rashoda po proračunskim korisnicima 24](#_bookmark4)

**1.UVOD**

Temeljem Članka 15. Zakona o proračunima u Federaciji BiH („Službene novine Federacije BiH“ broj: 102/13, 9/14, 13/14, 8/15, 91/15, 102/15, 104/16, 5/18, 11/19, 99/19, 28/20 i 25/22), Članka 5. Odluke o operativnom proračunskom kalendaru za izradu i donošenje proračuna za 2023. godinu i Dokumenta okvirnog proračuna Općine Kiseljak za razdoblje 2023. - 2025. godina, broj: 01/1-11-1899/22 od 12.05.2022. godine, pripremljen je Dokument okvirnog proračuna Općine Kiseljak za razdoblje 2023.-2025. godina.

Izrada Dokumenta okvirnog proračuna (u daljnjem tekstu DOP-a) za trogodišnje razdoblje je obveza za sve korisnike proračunskih sredstava i vanproračunskih fondova. Osnovni cilj ove srednjoročne projekcije je da postavi makroekeonomske, fiskalne i programske (razvojne) politike kao okvir za raspodjelu planiranih resursa, imajući u vidu da je godišnji proračun jedan od osnovnih instrumenta kojima će se realizirati ekonomski i socijalni prioriteti, sukladno prioritetnim projektima utvrđenim u Strategiji Općine Kiseljak, koja je također ove godine u fazi pripreme.

*Veliki problem prilikom kreiranja DOP-a jeste činjenica da je Zakonom o proračunima u F BiH određen proračunski kalendar, koji bi se u istim rokovima trebao primjenjivati i u razini jedinica lokalne samouprave, a nije se vodilo računa da jedinice lokalne samouprave smjernice ekonomske i fiskalne politike viših razina vlasti, te projekcije javnih prihoda nemaju u trenutku pripreme svojih proračunskih dokumenata. Stoga je DOP Općine Kiseljak za razdoblje 2023.-2025. godina u skladu s donesenom Odlukom o operativnom proračunskom kalendaru za izradu i donošenje proračuna za 2023. godinu i DOP-a Općine Kiseljak za razdoblje 2023. - 2025. godina, broj 01/1-11-1899/22 od 12.05.2022. godine, gdje smo točno i naveli period kašnjenja.*

Dokument okvirnog proračuna je akt koji sadrži makroekonomske prognoze, projekcije prihoda, politike potrošnje, te proračunske gornje granice rashoda za proračunske korisnike za 2023., 2024. i 2025. godinu. DOP predstavlja preliminarni nacrt proračuna za sljedeću godinu kojih se svaki proračunski korisnik treba pridržavati u procesu pripreme svog godišnjeg zahtjeva za proračunskim sredstvima**.**

Cilj Dokumenta okvirnog proračuna jeste:

1. racionalnija javna potrošnja,
2. uspješnije određivanje prioriteta pri alokaciji javnih resursa,
3. efikasnije korištenje raspoloživih resursa.

Postupak pripreme DOP-a počinje dostavljanjem Proračunske instrukcije 1 i upute za pripremu tabela pregleda prioriteta proračunskih korisnika koja sadrži: osnovne ekonomske pretpostavke i smjernice za pripremu DOP-a, tabele pregleda prioriteta proračunskih korisnika, te dinamiku i rokove pripreme DOP-a.

Osnov za izradu Dokumenta okvirnog proračuna je:

1. Smjernice ekonomske i fiskalne politike KSB/SBK za razdoblje 2023.-2025. godina
2. Makroekonomski pokazatelji od 2019. do 2024. godine
3. Izvršenje prihoda po osnovu indirektnih poreza za 2021. godinu
4. Izvršenje prihoda po osnovu poreza na dohodak za 2021. godinu
5. Ostvarenje planiranog proračuna Općine Kiseljak za svibanj 2022. godine
6. Revidirane projekcije javnih prihoda za 2022. godinu i projekcija za period od 2023. do 2025.godine

Projekcije i prognoze ugrađene u ovaj DOP bazirane su na osnovu prognoza dostavljenih od strane Ministarstva financija Kantona Središnja Bosna, zatim makroekonomskih pokazatelja Direkcije za ekonomsko planiranje (DEP), Odjela za makroekonomsku analizu upravnog odbora Uprave za indirektno oporezivanje (OMA), kao i na bazi povijesnog trenda ostvarenja i procjena pojedinih pokazatelja.

Srednjoročne projekcije neporeznih prihoda su u nadležnosti Općine Kiseljak.

Dokument okvirnog proračuna sadrži:

* Procjenu proračuna po ekonomskim kategorijama
* Gornje granice rashoda za proračunske korisnike

DOP-om su navedene gornje granice rashoda za 2023. godinu za svakog proračunskog korisnika, koje će se istim dostaviti zajedno s Proračunskom instrukcijom 2 - način i elementi izrade prijedloga proračuna za sljedeću godinu (Uputstvo za izradu proračuna za 2023. godinu).

Svaki proračunski korisnik treba prikazati svoje:

* ciljeve
* aktivnosti
* i krajnje rezultate

Cilj koji se želi postići jeste jačanje programskog planiranja i odgovornosti za postignute rezultate, te unaprijediti transparentnost u potrošnji javnih sredstava, što predstavlja novi korak ka punoj implementaciji programskog proračuna u budućnosti.

Predlaže se načelniku Općine Kiseljak:

* Usvajanje ovog dokumenta, što predstavlja odgovarajuću prvu fazu u proračunskom procesu za razdoblje od 2023. do 2025. godine;
* Odobravanje predložene ukupne gornje granice ukupnog proračuna za sljedeću godinu, te okvirne ukupne iznose za 2024. i 2025. godinu
* Odobravanje pojedinačnih gornjih granica rashoda proračunskih korisnika, kako je navedeno u dokumentu, a kao osnov za daljnji rad u okviru priprema za određivanje konačnog proračuna za 2023. godinu.

1. OSNOVNE EKONOMSKE PRETPOSTAVKE

2.1. Pretpostavke društvenog i gospodarskog razvitka za razdoblje od 2023. do 2025. godine

Ključno uporište za kretanje makroekonomskih parametara u Bosni i Hercegovini u razdoblju 2023. - 2025. godina predstavljat će kretanja u gospodarskoj aktivnosti i poboljšanje eksternog okruženja. Stoga, preduvjet realizacije navedenih projekcija predstavlja prevladavanje novonastalih okolnosti u kratkom roku, poboljšanje međunarodnog ekonomskog okruženja kao i implementacija strukturnih reformi u zemlji kako bi se ojačao doprinos internih dinamika u ekonomskom rastu u Bosne i Hercegovine.

Pod pretpostavkom materijalizacije navedenih okolnosti prema projekcijama DEP-a u razdoblju 2022. - 2024. godina u Bosni i Hercegovini se očekuje snažniji ekonomski oporavak s prosječnom stopom ekonomskog rasta preko 3 % na godišnjoj razini (2022. - 3,1 %, 2023. - 3,3 % i 2024. - 3,6 %). Odabrani makroekonomski pokazatelji BiH (rast nominalnog i realnog BDP-a) za naredno srednjoročno razdoblje nalaze se u sljedećoj tablici.

|  |  |  |  |  |  |  |
| --- | --- | --- | --- | --- | --- | --- |
| **Indikator** | **Zvanični**  **podaci** | **Projekcije** | | | | |
| **2019.** | **2020.** | **2021.** | **2022.** | **2023.** | **2024.** |
| **Nominalni BDP u mil. KM** | 35.892 | 34.553 | 35.613 | 37.274 | 38.949 | 41.088 |
| Nominalni rast u % | 4,8 | -3,7 | 3,1 | 4,7 | 4,5 | 5,5 |
| **BDP deflator (prethodna godina = 100)** | 101,8 | 100,4 | 100,7 | 101,5 | 101,2 | 101,8 |
| Realni BDP u mil. KM (prethodna godina = 100) | 35.240 | 34.431 | 35.363 | 36.711 | 38.487 | 40.356 |
| **Realni rast u %** | 2,9 | -4,1 | 2,3 | 3,1 | 3,3 | 3,6 |
| Inflacija mjerena indeksom potrošačkih cijena u % | 0,6 | -1,0 | 0,7 | 1,0 | 1,1 | 1,2 |
| **Potrošnja u mil. KM** | 33.334 | 32.636 | 33.508 | 34.686 | 35.935 | 37.584 |
| Realni rast u % | 2,3 | -1,8 | 1,8 | 1,7 | 1,8 | 2,0 |
| **Vladina potrošnja u mil. KM** | 6.862 | 7.061 | 7.202 | 7.433 | 7.656 | 7.870 |
| Realni rast u % | 0,9 | 2,5 | 1,3 | 0,7 | 0,5 | 0,3 |
| **Privatna potrošnja u mil. KM** | 26.471 | 25.575 | 26.306 | 27.253 | 28.279 | 29.713 |
| Realni rast u % | 2,6 | -2,9 | 2,0 | 2,0 | 2,2 | 2,4 |
| **Investicije (bruto) u stalna sredstva u mil. KM** | 6.994 | 6.112 | 6.351 | 6.972 | 7.609 | 8.443 |
| Realni rast u % | 5,8 | -10,8 | 2,7 | 8,7 | 7,7 | 9,0 |
| **Vladine investicije u mil. KM** | 929 | 836 | 859 | 969 | 1.077 | 1.239 |
| Realni rast u % | 4,1 | -8,3 | 1,2 | 10,8 | 9,0 | 11,7 |
| **Privatne investicije u mil. KM** | 6.064 | 5.276 | 5.492 | 6.003 | 6.531 | 7.204 |
| Realni rast u % | 6,1 | -11,2 | 3,0 | 8,3 | 7,5 | 8,6 |
| **Uvoz u mil. KM** | 19.482 | 16.622 | 17.421 | 18.627 | 20.143 | 21.958 |
| Nominalni rast u % | 1,7 | -14,7 | 4,8 | 6,9 | 8,1 | 9,0 |
| **Realni rast u %** | 1,3 | -11,4 | 3,0 | 4,5 | 5,1 | 5,3 |
| Izvoz u mil. KM | 14.286 | 11.647 | 12.386 | 13.459 | 14.716 | 16.175 |
| **Nominalni rast u %** | 0,5 | -18,5 | 6,3 | 8,7 | 9,3 | 9,9 |
| Realni rast u % | 0,4 | -16,5 | 4,7 | 6,0 | 7,1 | 7,4 |
| **Nacionalna bruto štednja u % BDP-a** | 18,5 | 15,8 | 15,9 | 16,5 | 17,0 | 17,6 |
| Bilanca tekućeg računa u mil. KM | -1.087 | -1.090 | -1.332 | -1.457 | -1.764 | -2.075 |
| Rast u % | -1,2 | 29,3 | 3,5 | 7,4 | 13,4 | 15,2 |
| Bilanca tekućeg računa u % BDP-a | -3,1 | -4,1 | -4,2 | -4,3 | -4,6 | -5,1 |

**Tabela 1: Makroekonomski pokazatelji u BiH od 2019. do 2024. godine**

Izvor: Direkcija za ekonomsko planiranje (DEP), ožujak 2021. godine

Revidirane projekcije javnih prihoda za 2022. godinu i projekcije za razdoblje 2023.-2025. godina prate pozitivna makroekonomska očekivanja u kretanju onih agregata s kojima su u značajnoj korelaciji. Kod nekih stavki, u cilju očuvanja fiskalne discipline, uključeni su i procijenjeni efekti pojedinih visokih rizika po ostvarenje makroekonomskih prognoza. Projekcije su usko vezane za pretpostavljenu brzinu oporavka ekonomije u postpandemijskom periodu, ali i s najnovijim negativnim dešavanjima u Ukrajini, koja su se odrazila na cjelokupnu svjetsku ekonomiju. Obzirom na krajnju nepredvidivost mogućih budućih šokova, posebno kada je riječ o ubrzanom rastu inflacije, moguće su značajne promjene u krajnjem iskodu makroekonomskih pretpostavki, pa tako i projekciji javnih prihoda.

Pored navednog, na drugačiji ishod u naplati javnih prihoda mogu u značajnoj mjeri utjecati: neplanirane izmjene poreznih politika, značajna odstupanja u kretanju koeficijenata raspodjele prihoda od indirektih poreza između entiteta u odnosu na trenutačno procijenjeni, promjene na razini planirane otplate vanjskog duga, promjene u izdvajanju prihoda od indirektih poreza za institucije BiH, rad porezne administracije, te razvoj drugih dogadjaja poput novih elementarnih nepogoda.

Srednjoročne projekcije revidiranih prihoda za razdoblje 2020. - 2025. godina, u odnosu na projekcije Direkcije za ekonomsko planiranje (DEP), iz ožujka 2021. godine, i dalje prate pozitivne makroekonomske prognoze za navedeni period, ali istovremeno zadržavaju određenu razinu opreznosti i konzervativnosti u procjenama.

|  |  |  |  |  |  |  |
| --- | --- | --- | --- | --- | --- | --- |
| **Indikator** | **Zvanični**  **podaci** | **Projekcije** | | | | |
| **2020** | **2021** | **2022** | **2023** | **2024** | **2025** |
| **Nominalni BDP u mil KM** | 35.436 | 37.578 | 39.590 | 41.344 | 43.303 | 45.489 |
| **Nominalni rast u %** | -3,0 | 6,0 | 5,4 | 4,4 | 4,7 | 5,0 |
| **BDP deflator (prethodna godina = 100)** | 100,2 | 100,6 | 103,2 | 101,3 | 101,7 | 101,6 |
| **Realni BDP u mil KM (prethodna godina = 100)** | 35.376 | 37.344 | 38.364 | 40.802 | 42.568 | 44.790 |
| **Realni rast u %** | -3,2 | 5,4 | 2,1 | 3,1 | 3,0 | 3,4 |
| **Inflacija mjerena indeksom potrošačkih cijena u %** | -1 | 2 | 6 | 1,8 | 1,7 | 1,5 |
| **Potrošnja u mil KM** | 32.360 | 34.018 | 35.994 | 37.104 | 38.186 | 39.299 |
| **Realni rast u %** | -2,3 | 3,7 | 0,5 | 1,2 | 1,2 | 1,3 |
| **Vladina potrošnja u mil KM** | 7.129 | 7.272 | 7.504 | 7.722 | 7.961 | 8.200 |
| **Realni rast u %** | 1,3 | 1,3 | 0,7 | 0,4 | 0,6 | 0,5 |
| **Privatna potrošnja u mil KM** | 25.232 | 26.747 | 28.489 | 29.382 | 30.225 | 31.099 |
| **Realni rast u %** | -3,2 | 4,4 | 0,5 | 1,4 | 1,4 | 1,5 |
| **Investicije (bruto) u stalna sredstva u mil KM** | 7.779 | 8.520 | 9.061 | 9.700 | 10.650 | 11.700 |
| **Realni rast u %** | -4,1 | 4,8 | 0,7 | 5,1 | 7,8 | 7,8 |
| **Vladine investicije u mil KM** | 1.674 | 1.683 | 1.758 | 1.931 | 2.220 | 2.553 |
| **Realni rast u %** | 80,5 | -1,0 | 2,7 | 7,6 | 11,7 | 11,7 |
| **Privatne investicije u mil KM** | 6.105 | 6.838 | 7.302 | 7.770 | 8.430 | 9.147 |
| **Realni rast u %** | -15,0 | 6,4 | 0,3 | 4,5 | 6,8 | 6,8 |
| **Uvoz u mil KM** | 16.601 | 21.118 | 25.190 | 26.978 | 28.588 | 30.548 |
| **Nominalni rast u %** | -14,8 | 27,2 | 19,3 | 7,1 | 6,0 | 6,9 |
| **Realni rast u %** | -13,6 | 12,3 | 6,1 | 4,1 | 4,0 | 4,6 |
| **Izvoz u mil KM** | 11.820 | 16.142 | 19.586 | 21.370 | 23.129 | 25.042 |
| **Nominalni rast u %** | -17,5 | 36,6 | 21,3 | 9,1 | 8,2 | 8,3 |
| **Realni rast u %** | -16,1 | 20,6 | 10,6 | 6,9 | 6,2 | 6,1 |
| **Nacionalna bruto štednja u % BDP-a** | 18,5 | 19,6 | 19,4 | 20,2 | 21,3 | 22,8 |
| **Bilans tekućeg računa u mil KM** | -1.286 | -1.155 | -1.539 | -1.488 | -1.334 | -1.312 |
| **Rast u %** | 29,5 | -11,2 | 33,3 | -3,3 | -10,4 | -1,6 |
| **Bilans tekućeg računa u % BDP-a** | -3,7 | -3,1 | -3,9 | -3,6 | -3,1 | -2,9 |

**Tabela 2. Projekcije makroekonomskih pokazatelja BiH (2020.-2025.) u %**

Pretpostavlja se da bi ključni oslonac ekonomskog rasta tijekom ovog razdoblja trebala predstavljati domaća potražnja, kroz povećanje privatne potrošnje i ulaganja. Naime, povećanje ukupne ekonomske aktivnosti u zemlji, uz očekivano povećanje industrijske proizvodnje i građevinskih radova, praćeno povećanjem broja uposlenih, te prihoda od izvoza trebalo bi rezultirati porastom raspoloživog dohotka građana, a samim tim i povećanjem privatne potrošnje koja će kao i prethodnih godina predstavljati ključni oslonac ekonomskog rasta. Tako se u razdoblju 2022. - 2024. godina očekuje prosječna stopa rasta privatne potrošnje od oko 2,2 % (2022. - 2 %, 2023. - 2,2 % i 2024. - 2,4 %).

S druge strane, imajući u vidu visoku razinu javne potrošnje u okviru BDP- a u BiH i napore koji se ulažu kroz proces fiskalne konsolidacije u Bosni i Hercegovini tijekom ovog razdoblja očekuje se postupna stabilizacija javnih financija kroz smanjenje javnih rashoda i istovremeno povećanje javnih prihoda kako bi se ograničio rast javne potrošnje. Značajno opterećenje, kada je riječ o javnim financijama u Bosni i Hercegovini, moglo bi biti vrlo izvjesno povećanje javnog duga, što je izravna posljedica Covida-19 i bit će vidljivije u srednjoročnom razdoblju. Tako se u razdoblju 2022. – 2024. očekuje tek blagi rast javne potrošnje od 0,3 % na godišnjoj razini (2022. - 0,7 %, 2023. - 0,5 % i 2024. - 0,3%). Ako se ima u vidu da bi tijekom ovog razdoblja projicirana stopa ekonomskog rasta bila viša u odnosu na rast javne potrošnje, udio iste u BDP-u bi se djelomično smanjio na ispod 20% na kraju 2024. godine.

U razdoblju 2021. - 2023. godina u Bosni i Hercegovini se očekuje da će mjere fiskalne politike uvesti dio ušteda u okviru tekuće potrošnje kako bi se povećala potrošnja i ulaganja u našoj zemlji. Stoga bi, osim poboljšanja poslovnog ambijenta, ulaganja, za razliku od prethodnih godina, mogla imati značajni rast, a time i veći doprinos očekivanom rastu BDP-a. U razdoblju od 2022.-2024. godina u Bosni i Hercegovini se učekuje povećanje ukupnih ulaganja po prosječnoj godišnjoj stopi rasta od oko 7,8 % (2022. - 7,6 %, 2023. - 7,5 % i 2024. - 8,2 %). Projekti u sklopu izgradnje infrastrukture i energetskih projekata, kao i dostupnost sredstava od međunarodnih financijskih institucija, mogli bi rezultirati godišnjim povećanjem javnih investicija od oko 10 %, uz njihovu adekvatnu i pravovremenu provedbu. Tako bi u srednjoročnom razdoblju razina javnih investicija u okviru BDP-a u Bosni i Hercegovini bila povećana na oko 3 % BDP-a.

Povoljnije eksterno okruženje, uz unaprjeđenje industrijske baze i podizanje konkurentnosti, predstavlja preduvjet poboljšanja vanjskotrgovinske razmjene sa svijetom. Samo pod uvjetom materijalizacije navedenih eksternih pretpostavki u razdoblju 2022. - 2025. godina može se očekivati porast vanjskotrgovinske razmjene sa svijetom. U tom slučaju u Bosni i Hercegovini se može očekivati prosječni godišnji rast izvoza od oko 6,8 %, pri čemu bi projicirani rast roba i usluga bio prilično ujednačen. Tako bi tijekom ovog razdoblja, zahvaljujući tom izvoznom rastu, udio izvoza u BDP-u bio povećan na oko 40 % na kraju 2024. godine. S druge strane, očekuje se kako bi se uvoz u spomenutom razdoblju trebao kretati po nešto sporijoj godišnjoj stopi rasta od 5%. Tijekom ovog razdoblja očekuje se prilično uravnotežen rast uvoza roba i rast uvoza usluga. Kao posljedica ovakvog kretanja uvoznog rasta udio uvoza bi bio povećan na oko 53 % BDP-a na kraju 2024. godine. Nešto snažniji rast izvoza u odnosu na rast uvoza u srednjem roku bi rezultirao stabilizacijom vanjskotrgovinskog deficit, odnosno neutralnim doprinosom ekonomskom rastu, dok bi pokrivenost uvoza izvozom zaključno s 2024. godinom trebala iznositi oko 73,5 %.

Kada je riječ o prihodima od indirektnih poreza, isti su bazirani na srednjoročnom Planu naplate ukupnih prihoda na Jedinstvenom računu, preuzetom od strane Odjela za makroekonomsku analizu Upravnog odbora Uprave za indirektno oporezivanje (OMA) u travnju 2022. godine. Nadalje, temeljem srednjoročnih prognoza kretanja krajnje potrošnje izvršena je procjena sudjelovanja Federacije BiH u međuentitetskoj raspodjeli, dok je projekcija raspoloživog dijela ovih prihoda za raspodjelu korisnicima u Federaciji BiH, po godinama, zasnovana i na planu otplate vanjskog duga u periodu 2022. - 2025. godina. U projekciju prihoda od indirektnih poreza za 2022. godinu uključeno je i drugo privremeno poravnanje između entiteta za 2021. godinu, koje će biti realizirano u korist Fedracije BiH.

Pojedinačne raspodjele prihoda od indirektnih poreza za kantonalne i općinske/gradske proračune pripremljene su u dva scenarija za razdoblje 2023.-2025. godina. Jedna projekcija urađena je sukladno Zakonu o pripadnosti javnih prihoda u Federaciji BiH (“Službene novine Federacije BiH” broj: 22/06, 43/08, 22/09, 35/14, 94/15 i 17/22), uz uvažavanje usvajanja Zakona o dopuni Zakona o pripadnosti javnih prihoda u Federaciji BiH, predlagača Ive Tadića ili Zakona o dopuni Zakona o pripadnosti javnih prihoda u Federaciji BiH, prelagača Salke Zildžića i Marijana Klarića.

Projekcije prihoda od poreza na dobit za 2022. godinu prate povijesni trend naplate iz 2021. godine, tekući trend naplate (Q1 2022), kao i makroekonomske pretpostavke za navedenu godinu. Uzimajući u obzir visoku razinu inflacije, koja će dovesti do značajnog porasta troškova poslovanja, očekuje se kako će u 2023. godini doći do smanjenja naplate prihoda od poreza na dobit, dok je u narednim godinama (2024. i 2025.), prateći pozitivne makroekonomske prognoze, očekivana ponovna uspostava pozitivnog trenda kretanja. Stabilan rast prihoda od poreza na dohodak s posebnom opreznošću planiranja, prateći pozitivna očekivanja vezana za tržište rada, kao i tekuće trendove naplate (Q1 2022), nastavlja se i u 2022. godini. Prateći makroekonomske prognoze s kojima su u korelaciji i u razdoblju 2023.-2025. godina očekivan je nastavak rasta ovih prihoda.

**2.2. Revidirane projekcije za Kanton Središnja Bosna i Općinu Kiseljak za razdoblje 2023.-2025. godina**

Područje Kantona Središnja Bosna prostire se na ukupno 3.189,0 km2, čine ga dvanaest općina: Bugojno, Busovača, Dobretići, Donji Vakuf, Fojnica, Gornji Vakuf-Uskoplje, Jajce, Kiseljak, Kreševo, Novi Travnik, Travnik i Vitez, što je 12,21 % ukupnog teritorija Federacije BiH, odnosno 6,23 % ukupne površine Bosne i Hercegovine.


Prema rezultatima popisa stanovništva, kućanstava i stanova u BiH 2013. godine, Agencije za statistiku Bosne i Hercegovine, Sarajevo (lipanj 2016.), Kanton Središnja Bosna broji 254.686 stanovnika, što je 11,4 % u odnosu na ukupan broj stanovnika Federacije BiH. Prirodni priraštaj je negativan i iznosi -186, a gustoća naseljenosti je nešto ispod prosjeka Federacije BiH (79,0 u Kantonu naspram 84,5 stanovnika po km2 u F BiH).

Prema podatcima Federalnog Zavoda za statistiku za Kanton Središnja Bosna ostvarene investicije u nova stalna sredstva u 2018. godini iznosile su 206,0 milijuna KM5, što je za 2,0 % više u odnosu na prethodnu godinu.

|  |  |  |  |  |  |  |  |
| --- | --- | --- | --- | --- | --- | --- | --- |
| **Kanton/županija** | **Prihod od poreza na dohodak**  **pc 2019.** | **Stupanj uposlenosti 2019.** | **Kretanje stanovništva 2013-2019.** | **Učešće starog stanovništva 2013-2019.** | **Stupanj obrazovanja stanovništva 2019.** | **Indeks razvijenosti 2019.** | **Rang** |
| Kanton Sarajevo | 3,15 | 2,31 | 1,83 | 0,79 | 1,47 | 2,03 | 1 |
| Hercegovačko –  neretvanski | 1,36 | 1,19 | 0,73 | 0,55 | 1,46 | 1,10 | 2 |
| Bosansko –  podrinjski | 1,29 | 1,78 | 0,55 | 0,32 | 1,17 | 1,07 | 3 |
| Zapadno – hercegovački | 0,77 | 0,79 | 0,92 | 0,77 | 2,00 | 1,05 | 4 |
| Zeničko-dobojski | 0,48 | 0,94 | 0,90 | 1,26 | 0,81 | 0,84 | 5 |
| Tuzlanski | 0,53 | 0,85 | 0,98 | 1,03 | 0,78 | 0,81 | 6 |
| Kanton Središnja  Bosna | 0,20 | 0,63 | 0,84 | 1,30 | 0,73 | 0,68 | 7 |
| Unsko-sanski | 0,04 | 0,00 | 0,82 | 1,52 | 0,00 | 0,40 | 8 |
| Posavski | 0,15 | 0,15 | 0,01 | 0,61 | 0,59 | 0,28 | 9 |
| Kanton 10 | 0,00 | 0,01 | 0,00 | 0,00 | 1,34 | 0,27 | 10 |

**Tabela 3: Razina razvijenosti FBiH po kantonima za 2019. Godinu**

Po izračunu indeksa razvijenosti FZZPR-a u 2019. godini na 1. mjestu po rangu razvijenosti unutar Kantona je općina Vitez, dok je na posljednjem mjestu općina Dobretići. Općina Kiseljak zauzima 4. mjesto.



**Grafikon 1: Razina razvijenosti u KSB po općinama za 2019. godinu**

Izvor: Federalni zavod za programiranje razvoja

Federalni Zavod za programiranje razvoja je u 2018. godini objavio dokument pod nazivom “Socioekonomski pokazatelji po općinama u Federaciji BiH za 2018. godinu“,u kojem su sagledani osnovni društveno-ekonomski pokazatelji razvoja FBiH po općinama, te su rangirane lokalne zajednice prema razini razvijenosti.

Za izradu indeksa razvijenosti kantona i jedinica lokalne samouprave u Federaciji koriste se sljedeći indikatori:

1. prihodi od poreza na dohodak po stanovniku (X1);
2. stupanj uposlenosti (X2);
3. kretanje stanovništva (X3);
4. udio starog stanovništva u ukupnom stanovništvu (X4);
5. stupanj obrazovanja radne snage (X5).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Općine** |  | **Prihod od poreza na** | **dohodak u 2018.g.** |  |  | **Stepen zaposlenosti** |  |  | **Kretanje** | **stanovništva 2013-** | **2018.g.** |  |  | **Uĉešĉe starog** | **stanovništva 2013-** | **2018.g.** |  |  | **Stepen obrazovanja** | **stanovništva 2018.g.** |  |  | **Index** |  |  | **Rang** |  |
|  |  |  |  |  |  |  |  |  |  |  |  |  |  |  |
|  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Vitez |  | | 0,58 | |  |  | 1,16 | 1,06 | | | | | 1,10 | | | | | 1,15 | | | | 0,99 | | |  |  | **I** |
| Kiseljak |  | | 0,50 | |  |  | 0,90 | 0,97 | | | | | 1,00 | | | | | 1,09 | | | | 0,87 | | |  |  | **V** |
| Travnik |  | | 0,64 | |  |  | 1,12 | 0,98 | | | | | 1,04 | | | | | 0,84 | | | | 0,90 | | |  |  | **III** |
|  |  | |  | |  |  |  |  | | | | |  | | | | |  | | | |  | | |  |  |  |
| Kreševo |  | | 0,72 | |  |  | 1,07 | 0,81 | | | | | 0,89 | | | | | 1,21 | | | | 0,93 | | |  |  | **II** |
| Busovaĉa |  | | 0,48 | |  |  | 0,48 | 1,02 | | | | | 1,15 | | | | | 0,99 | | | | 0,79 | | |  |  | **VIII** |
| Novi Travnik |  | | 0,59 | |  |  | 0,75 | 1,05 | | | | | 1,16 | | | | | 0,92 | | | | 0,87 | | |  |  | **IV** |
| Gornji Vakuf |  | | 0,48 | |  |  | 0,62 | 0,88 | | | | | 1,11 | | | | | 0,85 | | | | 0,76 | | |  |  | **XI** |
| Fojnica |  | | 0,62 | |  |  | 0,80 | 0,80 | | | | | 1,02 | | | | | 0,77 | | | | 0,78 | | |  |  | **IX** |
| Bugojno |  | | 0,54 | |  |  | 0,73 | 0,99 | | | | | 1,05 | | | | | 0,85 | | | | 0,81 | | |  |  | **VII** |
| Jajce |  | | 0,59 | |  |  | 0,56 | 0,92 | | | | | 1,00 | | | | | 0,85 | | | | 0,76 | | |  |  | **X** |
| Donji Vakuf |  | | 0,40 | |  |  | 0,92 | 0,99 | | | | | 1,15 | | | | | 0,91 | | | | 0,84 | | |  |  | **VI** |
| Dobretići |  | | 0,06 | |  |  | 0,00 | 0,84 | | | | | 0,92 | | | | | 0,00 | | | | 0,32 | | |  |  | **XII** |

**Tabela 4: Indeks razvijenosti općina Kantona Središnja Bosna u 2018. godini**

Kao što se vidi u tabelarnom pregledu Općina Kiseljak ima indeks razvijenosti 0,87, što je svrstava u petu općinu po razvijenosti u Kantonu SRedišnja Bosna, odmah iza općine Novi Travnik. Prema novijim podatcima iz Publikacija Federalnog zavoda za programiranje razvoja, Općina Kiseljak u 2020. godini spada u skupinu III. ranga razvijenosti 0,90.

Unatoč stabilizaciji epidemioloških prilika vezanih za pandemiju virusa COVID-19, početkom 2022. godine ekonomija je stavljena pred nove izazove, uslijed složenih međunarodnih političkih prilika vezanih za ratna dešavanja u Ukrajini, koja su se značajno reflektirala na globalna ekonomska kretanja, prvenstveno kroz nagle i visoke inflatorne skokove. Prateći najnovije značajne makroekonomske prognoze iz ožujka 2022. godine, preuzete od Direkcije za ekonomsko planiranje Bosne i Hercegovine, kao i pozitvne tekuće trendove naplate u prvom kvartalu, izvršeno je revidiranje projekcije prihoda za tekuću godinu, te su pripremljene srednjoročne projekcije za razdoblje od 2023. do 2025. godine, od strane Ministarstva financija KSB/SBK za Općinu Kiseljak.

Prema dostavljenim projekcijama u svibnju 2022. godine pretpostavlja se da će prihod od indirektnih poreza iz raspodjele s Jedinstvenog računa za Općinu Kiseljak iznositi:

|  |  |  |  |  |
| --- | --- | --- | --- | --- |
| **VRSTA PRIHODA** | **PROJEKCIJA** | | | |
| **2022** | **2023** | **2024** | **2025** |
| **1. Prihodi od indirektnih poreza iz raspodjele sa Jedinstvenog računa** | **196.917.998** | **206.945.671** | **217.052.455** | **235.110.087** |
| **1.1. Kantonalni proračun** | **164.655.894** | **175.604.054** | **184.666.711** | **200.030.017** |
| **1.2. Općinski/gradski proračuni** | **32.262.104** | **31.341.616** | **32.385.745** | **35.080.070** |
| 1.2.1. Bugojno | 4.087.791 | 3.971.160 | 4.103.457 | 4.444.843 |
| 1.2.2. Busovača | 2.324.038 | 2.257.729 | 2.332.944 | 2.527.033 |
| 1.2.3. Dobretići | 200.102 | 194.392 | 200.869 | 217.580 |
| 1.2.4. Donji Vakuf | 1.952.420 | 1.896.715 | 1.959.903 | 2.122.957 |
| 1.2.5. Fojnica | 1.626.541 | 1.580.133 | 1.632.774 | 1.768.612 |
| 1.2.6. Gornji Vakuf/Uskoplje | 2.707.090 | 2.629.852 | 2.717.464 | 2.943.543 |
| 1.2.7. Jajce | 3.418.880 | 3.321.334 | 3.431.982 | 3.717.505 |
| **1.2.8. Kiseljak** | **2.361.200** | **2.293.831** | **2.370.249** | **2.567.441** |
| 1.2.9. Kreševo | 666.053 | 647.049 | 668.605 | 724.230 |
| 1.2.10. Novi Travnik | 3.158.748 | 3.068.624 | 3.170.853 | 3.434.652 |
| 1.2.11. Travnik | 6.840.618 | 6.645.445 | 6.866.834 | 7.438.119 |
| 1.2.12. Vitez | 2.918.626 | 2.835.353 | 2.929.811 | 3.173.556 |

**Tabela 5.1.: Prihodi od neizravnih poreza iz raspodjele s Jedinstvenog računa u KM**

Raspodjela prihoda za kantone i općine pojedinačno rađena je sukladno metodologijom propisanom Zakonu o pripadnosti javnih prihoda u Federaciji BiH (“Službene novine F BiH” broj: 22/06, 43/08, 22/09, 35/14 i 94/15), dok je raspodjela za razdoblje 2023.-2025. godina urađena sukladno Zakonu o izmjenama Zakona o pripadnosti javnih prihoda u Federaciji BiH, koji je objavljen u “Službenim novinama FBiH” broj:17/22.

Pored osnovne projekcije dostavljena je i projekcija rađena po alternativnom scenariju raspodjele prihoda za kantone i općine/gradove pojednačno za 2022. godinu i razdoblje 2023.-2025., koja je urađena sukladno Zakonu o pripadnosti javnih prihoda u Federaciji BiH (“Službene novine F BiH” broj: 22/06, 43/08, 22/09,35/14 i 94/15), uz uvažavanje usvajanja Zakona o pripadnosti javnih prihoda u Federaciji BiH, predlagača Ive Tadića ili Zakona o dopuni Zakona o pripadnosti javnih prihoda u Federaciji BiH, predlagača Salke Zildžića i Marijana Klarića.

|  |  |  |  |  |
| --- | --- | --- | --- | --- |
| **VRSTA PRIHODA** | **PROJEKCIJA** | | | |
| **2022** | **2023** | **2024** | **2025** |
| **1. Prihodi od indirektnih poreza iz raspodjele sa Jedinstvenog računa** | **209.945.068** | **206.945.671** | **217.052.455** | **235.110.087** |
| **1.1. Kantonalni proračun** | **177.682.964** | **175.604.054** | **184.666.711** | **200.030.017** |
| **1.2. Općinski/gradski proračuni** | **32.262.104** | **31.341.616** | **32.385.745** | **35.080.070** |
| 1.2.1. Bugojno | 4.087.791 | 3.971.160 | 4.103.457 | 4.444.843 |
| 1.2.2. Busovača | 2.324.038 | 2.257.729 | 2.332.944 | 2.527.033 |
| 1.2.3. Dobretići | 200.102 | 194.392 | 200.869 | 217.580 |
| 1.2.4. Donji Vakuf | 1.952.420 | 1.896.715 | 1.959.903 | 2.122.957 |
| 1.2.5. Fojnica | 1.626.541 | 1.580.133 | 1.632.774 | 1.768.612 |
| 1.2.6. Gornji Vakuf-Uskoplje | 2.707.090 | 2.629.852 | 2.717.464 | 2.943.543 |
| 1.2.7. Jajce | 3.418.880 | 3.321.334 | 3.431.982 | 3.717.505 |
| **1.2.8. Kiseljak** | **2.361.200** | **2.293.831** | **2.370.249** | **2.567.441** |
| 1.2.9. Kreševo | 666.053 | 647.049 | 668.605 | 724.230 |
| 1.2.10. Novi Travnik | 3.158.748 | 3.068.624 | 3.170.853 | 3.434.652 |
| 1.2.11. Travnik | 6.840.618 | 6.645.445 | 6.866.834 | 7.438.119 |
| 1.2.12. Vitez | 2.918.626 | 2.835.353 | 2.929.811 | 3.173.556 |

**Tabela 5.2.: Prihodi od neizravnih poreza iz raspodjele s Jedinstvenog računa u KM-alternativni scenarij**

Jasno se vidi da alternativni scenarij raspodjele ne utječe na raspodjelu za općinske/gradske proračune, već samo na kantonalni proračun.

Alokacija pojedinačnih iznosa svakog korisnika za 2022. godinu i razdoblje 2023.-2025. izvršena je sukladno koeficijentima raspodjele iz Uputstva o određivanju sudjelovanja kantona, jedinica lokalne samouprave i nadležnih kantonalnih ustanova za ceste u prihodima od indirektnih poreza i načinu raspoređivanja tih prihoda za 2022. godinu. (“Službene novine Federacije BiH” broj: 77/21).

Također prema Uputstvu prihodi za upravitelje cesta iskazani su na bazi koeficijenta raspodjele, te se pretpostavlja rast od nekih 1% za svaku narednu godinu.

|  |  |  |  |  |
| --- | --- | --- | --- | --- |
| **VRSTA PRIHODA** | **PROJEKCIJA** | | | |
| **2022 2023 2024 2025** | | | |
|  |  |  |  |
| **1.Upravitelji za ceste** | **9.377.867** | **9.250.724** | **9.550.672** | **10.222.789** |
| 1.1. Prihodi od indirektnih poreza iz raspodjele sa Jedinstvenog računa | 7.022.774 | 6.822.403 | 7.049.688 | 7.636.185 |
| 1.2. Prihodi od namjenske putarine za financiranje autocesta i cesta | 2.355.094 | 2.428.321 | 2.500.985 | 2.586.604 |

**Tabela 6: Prihodi Ravnateljstva za ceste u KM**

Projicirani iznosi prihoda od poreza na dohodak za proračune jedinica lokalne samouprave iskazani su na osnovu minimalnog udjela propisanog Zakonom o pripadnosti javnih prihoda u Federaciji BiH (“Službene novine F BiH” broj 22/06, 43/08, 22/09, 35/14, 94/15 i 17/22). Kanton, sukladno svojim propisima, može vršiti raspodjelu većeg iznosa. Predviđa se rast od 1% za svaku narednu godinu.

|  |  |  |  |  |
| --- | --- | --- | --- | --- |
| **VRSTA PRIHODA** | **PROJEKCIJA** | | | |
| **2022 2023 2024 2025** | | | |
|  |  |  |  |
| **1. Porez na dohodak** | **36.161.315** | **38.070.308** | **40.506.307** | **43.165.389** |
| 1.1. Kantonalni proračun | 23.700.126 | 24.951.280 | 26.547.834 | 28.290.596 |
| 1.2. Općinski/gradski proračuni | 12.461.189 | 13.119.028 | 13.958.474 | 14.874.793 |

**Tabela 7: Prihodi od poreza na dohodak u KM**

Projekcije su usko vezane za brzinu oporavaka ekonomije u postpandemijskom razdoblju i globalna ekonomska kretanja, te na izmjene važeće politike u oblasti direktnog, indirektnog oporezivanja i doprinosa, ali i razvoj drugih događaja poput novih elementarnih nepogoda.

Prema tome, i u narednom razdoblju bitno je ukazati na potrebu krajnje opreznosti u procesu proračunskog planiranja. Svaki neplanirani događaj u 2022. godini, koji se u značajnoj mjeri može odraziti na pretpostavljene iznose javnih prihoda, eventualno će dovesti i do vanrednog revidiranja projekcije prihoda, pored redovitih rokova, utvrđenih proračunskim kalendarom.

**2.3. Rizici po projekcije**

Obzirom na osnovne projekcije indirektnih poreza i ukupne ekonomske uvjete u BiH i svijetu, ostvarenje projicirane razine prihoda od indirektnih poreza u razdoblju 2023.-2025. godina je prije svega podložno sljedećim rizicima:

* Projekcije prihoda od indirektnih poreza usko su vezane za projekcije oporavka globalnog tržišta, koji je narušen pojavom pandemije virusa Covid-19, te rata u Ukrajini;
* Projekcije prihoda od indirektnih poreza usko su vezane za projekcije makroekonomskih pokazatelja Direkcije za ekonomsko planiranje razvoja (DEP). Svako odstupanje ovih parametara od projiciranih vrijednosti predstavlja rizik za projekcije prihoda;
* Slabiji ekonomski oporavak glavnih izvoznih partnera BiH (EU, zemlje CEFTA-e) povećava razinu rizika za ostvarenje makroekonomskih projekcija, a time i projekcija prihoda od indirektnih prihoda u cjelini;
* Jačanje crnog tržišta duhanskih prerađevina, uzrokovano bržim rastom poreznog opterećenja cigareta u BiH u odnosu na zemlje u regiji, može ugroziti izvršenje projekcija prihoda od trošarina na cigarete;
* Masovan odliv stanovništva može prouzrokovati smanjenje oporezive potrošnje koju su neuposleni građani, koji napuštaju BiH, financirali dohotcima iz sive ekonomije ili iz doznaka iz inozemstva, kao i potrošnje radno-aktivnih osoba koje napuštaju BiH, čiji će se dohodak, zbog seljenja kompletnih obitelji, većinom trošiti izvan BiH;
* Pojava eksternih šokova, u vidu rasta cijena nafte i naftnih derivata na svjetskom tržištu izvan sadašnjih očekivanja, pogodit će tržište derivata u BiH i negativno će se odraziti na potrošnju derivata, a time i na izvršenje projekcija prihoda od trošarina na derivate i putarine iz cijene naftnih derivata.

Prihodi Općine Kiseljak planirani su sukladno važećim zakonskim propisima i općinskim odlukama, te na bazi procjene mogućeg ostvarenja u trogodišnjem periodu.

Porezni prihodi determinisani su globalnim kretanjima, makroekonomskim okruženjem, a na čije ostvarenje Općina nema značajniji utjecaj. Najveću proračunsku stavku u okviru poreznih prihoda zauzimaju prihodi od indirektnih poreza. Također, porezni prihodi obuhvaćaju i prihod od poreza na imovinu kao i prihode po osnovu poreza na dohodak, koji također čine značajnu strukturu ukupnog proračuna.

Prihodi od poreza na imovinu, koji je trenutačno reguliran kantonalnim zakonima i propisima jedinica lokalne samouprave, projicirani su u narednom razdoblju u nešto većem iznosu. Posljedica takog očekivanog prihoda jeste otvaranje nove poduzetniče zone u Lepenici, te prodaja zemljišta od vlasnika zemljišta do krajnjeg investitora. Općina Kiseljak je s krajem 2021. godine oprezno ušla u pregovore sa stranim investitorima, te krajnje oprezno planirala rok završetka administrativnih dozvola. Prihod planiran na razini godine je u punom iznosu ostvaren u prvom kvartalu 2022. godine, što dokazuje ozbiljnost pristupa i rješavanja planiranih investicija.

Neporezni prihodi (Ek.kod 72) su jedini izvori prihoda kojima Općina Kiseljak izravno upravlja, te prikupljanje i praćenje naplate ovih prihoda treba staviti kao prioritet. Praćenje i prikupljanja ovih prihoda je redovita aktivnost Službi nadležnih za izdavanje Rješenja i evidentiranje potraživanja, te Službi nadležnih za primjenjivanje mehanizama naplate naknada i identificiranje kritičnih točki u lancu prikupljanja prihoda.

Ako potraživanja po uredno dostavljenim i izdatim Rješenjima nisu naplaćena u odgovarajućem vremenskom roku, Općina je dužna pokrenuti sustav naplate putem Suda. Odlaganje rješavanja ovih problema može dugoročno imati negativan utjecaj na Proračun.

U 2021. godini Služba za financije, proračun i poslove riznice izdala je preko 3.200 opomena za neplaćena potraživanja, te preknjižila sva neplaćena potraživanja na kategoriju sumnjivih i spornih. Provodi se daljnji postupak analiziranja tih potraživanja, te se upućuju na naplatu putem Općinskog suda u Kiseljaku.

Vrlo učinkovitim u tom procesu pokazao se angažman Načelnika i općinskih Službi, kao i javno oglašavanje i javni pozivi na plaćanje, pa se u prvom kvartalu i tu bilježi povećanje u ostvarenju.

Sukladno posebnim mjerama i otežanim poslovanjem nekih od djelatnosti u situaciji koju je donijelo širenje virusa COVID-19, Općina Kiseljak je i oslobađala plaćanja one pravne osobe kojima je bio onemogućen rad, u cilju olakšavanja i prevazilaženja te situacije.

Rashodi i izdatci Općine Kiseljak za trogodišnji period bit će planirani za obavljanje osnovne djelatnosti sukladno zakonskim nadležnostima, kao i rashodi namjenjeni za ciljeve i projekte svih proračunskih korisnika. Treba voditi računa o projektima socijalnog i društvenog karaktera, koji su već godinama sastavni dio Proračuna Općine Kiseljak. Značajna sredstava koja su planirana za kapitalne projekte imaju za cilj unapređenje infrastructure i poboljšanje cjelokupnog ozračja za život na području općine Kiseljak, te otvarenje novih poslovnih zona, kao poticaj ulagačkoj aktivnosti.

**3. STRATEŠKI CILJEVI OPĆINE KISELJAK**

Dokument Strategije razvoja Općine Kiseljak za razdoblje od 2022. Do 2027. godine još uvijek je u fazi pripreme. Nacrt Strategije razvoja je na 18. redovitoj sjednici Općinskog vijeća, održanoj 07.07.2022. godine, stavljen na dnevni red, te je pušten na javnu raspravu u razdoblju od 60 dana.

Strategija obuhvaća društvenu, ekonomsku i okolišnu sferu razvoja koja će biti usmjerena na poboljšanje kvalitete života u općini.

Strateški ciljevi koji su već u nacrtu točno definirani proizilaze iz djelokruga rada koji su u nadležnosti Općine Kiseljak preneseni sukladno postojećoj zakonskoj regulativi, a odnose se na uspješnu provedbu svih funkcija i na optimalno funkcioniranje općinske uprave.

Definirani strateški ciljevi su:

Strateški cilj 1. Stvoreno povoljno gospodarsko ozračje uz razvoj gospodarstva i povećanje uposlenosti

Strateški cilj 2. Izrađeni i osnaženi društveni kapaciteti za unaprjeđenje kvalitete života

Strateški cilj 3. Razvoj poslovne i komunalne infrastrukture

Strateški cilj 4. Efikasna lokalna uprava po EU standardima

Vizijom i strateškim ciljevima oblikuje se namjeravana konkurentska pozicija, u kojoj je ugrađeno načelo stvaranja i održavanja konkurentne prednosti, kao i zajednička perspektiva, u kojoj je ugrađeno načelo održivosti.

Vizija razvoja ima za cilj utvrditi željenu i vjerodostojnu sliku stanja Općine Kiseljak u budućnosti, a koja treba predstavljati ravnomjerno izbalansiran razvoj svih djelatnosti i svih područja općine. Vizijom razvoja se prije svega opisuje željeno stanje kojem se dugoročno teži. Nadalje, utvrđena vizija je podloga za razradu strateških ciljeva razvoja, koji se ostvaruju konkretnom realizacijom razvojnih mjera i projekata. Također, strateški ciljevi predstavljaju prvu transformaciju vizije razvoja.

S druge strane, prioritetne strateške ciljeve nužno je razraditi kako bi se kvalitetno kroz investicijske programe i projekte mogli realizirati prioritetni kapitalni projekti, od čije će realizacije ovisiti i razvoj općine Kiseljak u cjelini.

* 1. **Veza sa strateškim dokumentima viših razina**

Izrada Strategije razvoja općine Kiseljak referirana je, u pogledu podržanosti njenih ciljeva, programa i projekata, s viših razina vlasti na aktualne sektorske strategije i druga planska dokumenta od interesa za održivi razvoj, usvojene na razini BiH, F BiH i drugih institucija.

OKVIR ZA CILJEVE ODRŽIVOG RAZVOJA U BIH – SDG OKVIR

Razvojni pravac: ”Socijalna uključenost – društvo jednakih mogućnosti”

Razvojni pravac: ”Dobra uprava i upravljanje javnim sektorom”

STRATEŠKI PLAN RURALNOG RAZVOJA BOSNE I HERCEGOVINE (2018.-2021) – Okvirni dokument

Strateški cilj: Jačanje konkurentnosti poljoprivrede, šumarstva i ruralnih područja kroz povećanje razine investicija i unaprjeđenje prijenosa znanja i promoviranje inovacija

Strateški cilj: Unaprjeđenje tržišnosti poljoprivredno- prehrambenih proizvoda

OKVIRNA STRATEGIJA PROMETA BOSNE I HERCEGOVINE (2015.-2030.)

Strateški cilj: Zadovoljiti potrebe u smislu održavanja, poboljšanja i razvoja

- Razvoj prometne infrastrukture

STRATEGIJA RAZVOJA FEDERACIJE BiH

Strateški cilj: Ubrzan ekonomski razvoj

Unaprijeđena konkurentska pozicije općine u regionalnim i globalnim lancima vrijednosti

Aktivirati nova ulaganja u gospodarstvo (strateške industrijske sektore)

Strateški cilj: Prosperitetan i inkluzivan društveni razvoj

- Unaprijeđena i lokalnim žiteljima prilagođena dostupnost javnih i socijalnih servisa (s aktivnijim usmjerenjem međugeneracijske solidarnosti, aktiviranjem mlađe i umirovljeničke populacije)

- Uključivanje socijalno osjetljivih osoba/sudjelovanje u osiguranju boljih uvjeta života socijalno ugroženih, starih i iznemoglih, invalida, civilnih žrtava rata, povratnika…., te razvoj socijalnih usluga neposrednim korisnicima

- Unaprjeđivati integralno upravljanje otpadom

NACRT STARTEGIJE RAZVOJA KSB/SBK (2021.-2027.)

Strateški cilj: Poticati održiv ekonomski razvoj

- Unaprjeđena konkurentska pozicije općine u regionalnim i globalnim lancima vrijednosti

- Aktivirati nova ulaganja u gospodarstvo (strateške industrijske sektore),

- Ojačati institucionalne kapacitete Službe za gospodarstvo za aktivniju pripremu projekata za gospodarske subjekte

Strateški cilj: Unaprijediti kvalitetu življenja i održivog društvenog okružja za sve građane

- Unaprjeđena i lokalnim žiteljima prilagođena dostupnost javnih i socijalnih servisa

- Uključivanje socijalno osjetljivih osoba/sudjelovanje u osiguranju boljih uvjeta života socijalno ugroženih, starih i iznemoglih, invalida, civilnih žrtava rata, povratnika…. i razvoj socijalnih usluga neposrednim korisnicima

- Planiranje i uređenje lokacija za selektivno prikupljanje otpada

U pogledu gospodarskog razvitka općina Kiseljak posebnu pozornost treba posvetiti povećanju svojih najvažnijih kapaciteta, a to su poduzetnički duh stanovništva, dugogodišnja tradicija eksploatacije mineralnih voda, koncentracija tržnih centara, povoljan geostrateški položaj i prirodni resursi (mineralna voda, ugljen dioksid, hidropotencijal, glina – kaolin, poljoprivredno zemljište, šume, radioaktivno blato i voda). S druge strane, općina treba uložiti napore za minimiziranje glavnih slabosti i prijetnji koje utječu na ekonomski razvoj. Najveće slabosti su vezane za neuposlenost, nizak stupanj finalizacije u djelatnostima poljoprivrede i nisku razinu industrijske proizvodnje, dok se prijetnje odnose na mogućnost produženja utjecaja gospodarske krize, te političku nestabilnost na području BiH i zapadnog Balkana.

4. ULAZNE INFORMACIJE ZA PRIPREMU DOP-a

**4.1. Pregled prioriteta proračunskih korisnika**

Postupak pripreme Dokumenta okvirnog proračuna započeo je dostavljanjem Proračunske instrukcije br. 1 – Proračunskim kalendarom i uputom za pripremu tabelarnog pregleda prioriteta proračunskih korisnika koji sadrži: osnovne ekonomske pretpostavke i smjernice za pripremu Dokumenta okvirnog proračuna, tabele pregleda prioriteta proračunskih korisnika, te dinamiku i rokove pripreme Dokumenta okvirnog proračuna.

Proračunski korisnici dostavili su svoje proračunske zahtjeve za tri sljedeće proračunske godine po ekonomskim klasifikacijama, ovjerene i u pisanoj formi.

**4.2. Plaće i naknade**

Plaće i naknade je bilo potrebno planirati sukladu važećim zakonskim proisima i Pravilnikom o unutarnjoj organizaciji općinskih Službi za upravu u okviru jedinstvenog općinskog organa uprave Općine Kiseljak („Službeni glasnik Općine Kiseljak“ broj: 1/2019).

Također, sukladno ostvarenim pravima po osnovu radnog staža i godina života, u tijeku trogodišnjeg perioda očekuje se redovito umirovljenje 5 djelatnika Općine Kiseljak, što će svakako zahtjevati i ponovno popunjavanje tih upražnjenih mjesta. Osnovna plaća utvrđuje se množenjem osnovice, koja s danom donošenja ovog dokumenta iznosi 330,00 KM, i koficijenta platnog razreda, uvećano za korektivni bod za obračun koji se donosi na razini svake proračunske godine (sukladno kretanju potrošačkih cijena na tržištu).

**4.3. Izdatci za material i usluge 613000**

Za ove namjene bitno je planirati racionalna sredstva na način da se osigura osnovno funkcioniranje proračunskih korisnika, pridržavajući se ograničenja u proračunskim sredstvima i ušteda koje je potrebno iskazati.

Napominjemo da je Zakonom o profesionalnoj rehabilitaciji, osposobljavanju i upošljavanju osoba s invaliditetom (član 18. „Službene novine F BiH“ broj: 9/10) definirano kako je potrebno na svakih 16 uposlenih planirati najmanje jednu uposlenu osobu s invaliditetom. Subjekti (unutar kojih spadaju i državni organi, organi pravosuđa, organi lokalne uprave, javne službe, ustanove, fondovi, javna preduzeća i dr.) koji ne ispune prethodno navedenu obvezu o upošljavanju dužni su mjesečno, pri isplati plaća, obračunati i uplatiti u Fond za podsticanje rehabilitacije i upošljavanja osoba s invaliditetom novčani iznos u visini 25% od prosječne plaće u Federaciji BiH za svaku osobu s invaliditetom koju su bili dužni uposliti. Sukladno navedenim potrebno je da svaki proračunski korisnik izanalizira stanje uposlenja invalidnih osoba u svom resoru i ukoliko je potrebno planirati sredstva za navedeni Fond, ista predvidjeti na kontu rashoda 613900 Posebna naknada za podsticanje rehabilitacije i upošljavanja osoba s invaliditetom.

**4.4. Tekući transferi – 614000**

Tekuće transfere treba planirati sukladno Odluci o raspodjeli tekućih transfera uz svaku ekonomsku klasifikaciju. **Posebnu pozornost treba obratiti na realnu procjenu mogućih troškova po** **osnovu sudskih sporova.**

U strukturi planiranih tekućih transfera za 2022. godinu najveći dio se odnosi na transfere iz oblasti komunalnih usluga, socijalne zaštite, transfere iz oblasti obrazovanja, znanosti, kulture i sporta. Transfera ove vrste nije moguće predvidjeti za tri godine, nego će se svake godine pri donošenju proračuna planirati pojedinačno, koliko bude prostora u proračunu za tu godinu. U okviru tekućih rashoda na poziciji - ostali tekući rashodi planirana su sredstva za izvršenje pravosnažnih sudskih presuda i sudskih nagodbi. Naime, Izmjenama zakona o ovršnom postupku („Službene novine Federacije BiH“ broj: 46/16) sve razine vlasti u Federaciji BiH koje imaju ovršne sudske presude dužne su u svojim proračunima predvidjeti sredstva za isplatu sudskih ovršnih rješenja na teret proračuna u iznosu najmanje 0,3% planiranih prihoda u proračunu.

Proračunska instrukcija broj 2 - početna proračunska ograničenja i smjernice za izradu prijedloga financijskih planova proračunskih korisnika će biti dostavljena tijekom proračunskog ciklusa i dat će daljnje upute vezane za pripremu Prijedloga financijskih planova za proračunskim sredstvima proračunskog korisnika i dokumentacije proračuna.

**4.5. Nabava stalnih sredstava**

IzdaTci za nabavu stalnih sredstava, sukladno proračunskoj klasifikaciji sastoje se od:

* Nabave građevina
* Nabave opreme
* Nabave stalnih sredstava u obliku prava
* Rekonstrukcije i investicijakog održavanja
* Planiranja dovršetka već započetih investicija, što podrazumijeva završetak našeg najvećeg projekta - Izgradnja nove zgrade Doma zdravlja u Kiseljaku. Međutim, sukladno planiranim kapitalnim primitcima po osnovu apolikacija prema višim razinama vlasti, Općina Kiseljak će podržati te investicije i nekim svojim sredstvima.

**4.6. Izdatci za kamate i ostale naknade 616000 i Otplate dugova 823000**

Sredstva na kontima 616000 i 823000 planirana su sukladno otplatnim planovima, temeljem ranijih zaduženja. U 2022. godini Općina Kiselja je prijevremeno zatvorila kredit kod Razvojne banke, iz razloga primjene novih računovodstvenih politika, ali I neisplativosti plaćanja tečajne razlike po dolaru. Zaduženje koje ostaje u ovom trogodišnjem razdoblju jeste kredit kod Austrijske banke, čije dospijeće se zatvara sa 31.10.2025. godine

ZA 2023. – Iznos glavnice po Austrijskom kreditu iznosi 1.302.603,47 KM,

troškovi garancije 5.862,54 KM

Ukupno: 1.308.466,01 KM

ZA 2024. – Iznos glavnice po Austrijskom kreditu iznosi 1.302.603,47 KM,

troškovi garancije 0,00 KM

Ukupno: 1.302.603,47 KM

ZA 2025. – Iznos glavnice po Austrijskom kreditu iznosi 1.302.603,47 KM,

troškovi garancije 0,00 KM

Ukupno: 1.302.603,47 KM

**4.7. Kapitalni primitci i kapitalni izdatci**

Proračunski korisnici su dužni planirati osobne prihode, donacije, tekuće i kapitalne transfere, namjenske prihode i primitke.

Ističemo kako su, sukladno Pravilniku o načinu uplate javnih prihoda proračuna i vanproračunskih fondova na teritoriju Federacije BiH („Službene novine F BiH“, broj: 33/16), otvorena nova konta transfera koja razdvajaju **tekuće transfere od kapitalnih transfera i to** **po svim vrstama uplatitelja**. Proračunski korisnici su dužni planirati transfere po razinama vlasti(planirani transferi iz inozemstva, Države, Federacije, Općine, Grada i dr.) ovisno od koga su ih primili ili planiraju da će ih primiti. Proračunski korisinci planiraju donacije i transfere za koje posjeduju potpisan ugovor, sporazum ili slično, kao i donacije i transfere za koje pretpotavljaju da će biti ostvarene na osnovu dugogodišnje suradnje s davateljima ovih sredstava. **Razgraničeni prihodi nisu predmet planiranja u Dokumentu okvirnog proračuna.**

Kapitalni projekti od značaja za Općinu Kiseljak koji su djelomično već u realizaciji, a čiji završetak će se sigurno realizirati i tijekom budućeg razdoblja, su:

* Dovršetak izgradnje i opremanje nove zgrade Doma zdravlja u Kiseljaku
* Nova obilaznica s tunelom- Investicija JP Ceste Federacije, podrazumijeva novu prometnicu, zaobilaznicu prema Sarajevu, s tunelom, ali i druge investicijske radove koje preuzima Općina Kiseljak (produbljenje korita, šetnica prema tzv. Kiseljačiću, novi most na rijeci Lepenici za potrebe Doma zdravlja…)
* Zona sporta i rekreacije- projekt koji bi trebao zaživjeti kao javno-privatno partnerstvo i podrazumijevati središnje mjesto općine Kiseljak za sve vrste sportskih aktivnosti, posebno rekreativnih
* Dogradnja Osnovne škole "Kiseljak 1“
* “Stadion Hrvatskih branitelja" Kiseljak-izgradnja istočne tribine sa svlačionicama
* Prečistač otpadnih voda
* Sekundarna vodovodna mreža Lug-Svinjarevo-Jehovac
* Sekundarna vodovodna mreža u naselju Kiseljak
* Rekonstrukcija vodenih putova-REGULACIJA LEPENICE
* Postrojenje za selektiranje otpada
* Izgradnja i proširenje javne rasvjete na području Općine Kiseljak
* Izgradnja cesta, ulica imostova na području općine Kiseljak
* Izgradnja istražno eksplatacijskih bušotina Palež i Zeče Polje
* Izgradnja i proširenje kanalizacijskog sustava
* Uspostavljanje Poslovne zone u Lepenici, konkretno Azapovići i Gojakovac, te izgradnja nove prometnice kroz Lepenicu s priključkom na autocestu
* Hotel Dalmacija- pronalazak partnera za revitalizaciju hotela i sve druge aktivnosti koje su potrebne za ovaj nekad iznimno popularan objekat za banjski turizam
* Turistička zajednica- Iako je Općina Kiseljak službeno preuzela nadležnost nad turizmom od Kantona, potrebno je regulirati i prijenos financijskih sredstava, poput naplate boravišnih pristojbi. Osim toga, pronaći najbolji model pravnog ustroja svojevrsnog ureda, zajednice, ustanove…..
* Plinifikacija općine Kiseljak- JP Vodovod i kanalizacija Kiseljak kao nositelj koncesije
* Ulaganje u novu energetsku infrastrukturu, primarno dalekovodi Kiseljak-Han Ploča-Lepenica i Kiseljak-Gromiljak-Dugo Polje
* Rješavanje statusa zgrade „Hrvatski dom“ - potencijalnog društveno-kulturnog centra općine
* Nova zgrada Vijećnice
* Izgradnja nove, multifunkcionalne zgrade za potrebe kulturnih događanja.

**4.8. Proračunski prioriteti za razdoblje 2023.-2025. godina**

Proračun je primarni instrument za izradu politika općinskog načelnika. On je sredstvo putem kojeg se strateški ciljevi načelnika općine za Općinu provode u usluge, programe, aktivnosti koje ispunjavaju socijalne i ekonomske potrebe njenih građana. Općina Kiseljak kao jedinica lokalne samouprave, kao i druge razine vlasti, suočava se s dilemom zahtjeva za sredstva za programe i usluge koja nadmašuju razinu njenih raspoloživih sredstava. Suočeni sa zahtjevima proračunskih korisnika i prioritetima koji prelaze razinu raspoloživih resursa, obveza je načelnika općine da donosi odluke o tomu koje su njegove najvažnije prioritetne politike. U idealnim uvjetima ti prioriteti bi trebali biti usklađeni sa srednjoročnim i dugoročnim društvenim i ekonomskim razvojnim ciljevima Općine. Služba za financije, proračun i poslove riznice Općine Kiseljak srednjoročne prioritete i početna ograničenja potrošnje za proračunske korisnike zasnovala je na objektivnoj analizi raspoloživih prihoda za sljedeće razdoblje, a projekcije rashoda za sljedeće razdoblje bi se trebale uklopiti u navedene projekcije prihoda. Prilikom definiranja početnih gornjih granica rashoda za 2023. godinu nastojalo se postaviti realan okvir ukupne potrošnje, odnosno ograničenja troškova i osiguranje fiskalne discipline proračunskih korisnika.

Dana 31.5.2022. godine Služba za financije, proračun i poslove riznice je, sukladno proračunskom kalendaru za 2022. Godinu, uputila dopis – Instrukcije broj 1. svim proračunskim korisnicima (Službama u okviru jedinstvenog organa uprave). U okviru Instrukcija broj 1 proračunski korisnici su trebali popuniti tabele iz kojih su vidljivi sljedeći podatci:

1. prihodi i primitci iskazani po vrstama

2. rashodi i izdatci predviđeni za trogodišnje razdoblje (proračunsku godinu i sljedeće dvije godine)

razvrstani po proračunskim klasifikacijama propisanim u računskom planu proračuna

3. planirani broj radnih mjesta i strukturu uposlenih ( za proračunsku godinu i sljedeće dvije) za koje

se traže proračunska sredstva

4. iskazane potrebe (osim redovitih) za materijal i usluge

5. plan nabave stalne imovine koji obuhvaća stalnu imovinu potrebnu za rad proračunskog korisnika

6. potencijalne primitke i kapitalne izdatke

Početna proračunska ograničenja za 2023. godinu namijenjena su za osiguranje realnog okvira unutar kojeg nadležne službe i proračunski korisnici mogu razviti njihove detaljne zahtjeve.

U ovom poglavlju izložene su preporuke Službe za financije, proračun i poslove riznice Općine Kiseljak o srednjoročnim proračunskim prioritetima, uzimajući u obzir prije svega ograničenje visoke razine javne potrošnje, ograničen rast raspoloživih prihoda i zahtjeve proračunskih korisnika navedene kroz prijedlog prioriteta svake Službe.

Međutim, to su samo preporuke, a donošenje konačnih odluka je odgovornost načelnika općine i Općinskog Vijeća Kiseljak.

**4.9. Pregled prioriteta Općine Kiseljak:**

* naglasak na aktivnosti i poslove uprave kojim se jača prihodovna strana proračuna, kao osnovnog pokretača planiranja razvojnih socijalnih i drugih društvenih potreba i obveza,
* poduzimanje mjera i predlaganje cjelovitih rješenja za osiguranje ozračja za gospodarski rast i stvaranje stabilnih i predvidivih uvjeta poslovanja,
* osiguranje i efikasnija naplata općinskih naknada, smanjenje javne potrošnje u socijalnom sektoru,
* unapređenje socijalne zaštite osoba u stanju socijalne pomoći,
* održavanje izdataka za stipendije na dosadašnjoj razini, kao i nagrađivanje posebno nadarenih učenika i studenata,
* stvaranje efikasne administracije kroz reformu uprave,
* sufinanciranje kapitalnih projekata s višim razinama vlasti,
* nastavak investiranja u zajednički projekt s JU DOM ZDRAVLJA Kiseljak, na izgradnji nove zgrade Doma zdravlja u Kiseljaku,
* implementiranje katastra komunalnih uređaja na području općine Kiseljak
* nastavak investiranja u projekte na izgradnji komunalne i prometne infrastrukture,
* sufinanciranje projekata po naseljenim mjestima u cilju osiguranja boljih uvjeta života građana,
* aktivnosti Općine u pravcu kampanje podizanja javne svijesti građana u okviru programa upravljanja krupnim otpadom,
* aktivnosti u oblasti kandidiranja projekata po javnim pozivima iz oblasti turizma i poljoprivrede.

**5. PRIHODI I RASHODI OPĆINE KISELJAK**

Prihodi Općine Kiseljak planirani su sukladno važećim zakonskim propisima, općinskim odlukama i na bazi procjene mogućeg ostvarenja u trogodišnjem periodu.

Porezni prihodi determinisani su globalnim kretanjima i makroekonomskim okružjem, na čije ostvarenje Općina nema značajniji utjecaj. Najveću proračunsku stavku u okviru poreznih prihoda zauzimaju prihodi od indirektnih poreza. Također, porezni prihodi obuhvaćaju i prihod od poreza na imovinu, kao i prihode po osnovu poreza na dohodak, koji također čine značajnu strukturu ukupnog proračuna.

Prihodi od poreza na imovinu, koji je trenutačno reguliran kantonalnim zakonima i propisima jedinica lokalne samouprave, projicirani su u narednom razdoblju u nešto većem iznosu. Posljedica takog očekivanog prihoda jeste otvaranje nove poduzetniče zone u Lepenici, te prodaja zemljišta od vlasnika do krajnjeg investitora. Općina Kiseljak je s krajem 2021. godine oprezno ušla u pregovore sa stranim investitorima, te krajnje oprezno planirala rok završetka administrativnih dozvola. Prihod planiran na razini godine je u punom iznosu ostvaren u prvom kvartalu 2022. godine, što dokazuje ozbiljnost pristupa i rješavanja planiranih investicija.

Neporezni prihodi (Ek.kod 72) su jedini izvori prihoda kojima Općina Kiseljak izravno upravlja, te prikupljanje i praćenje naplate ovih prihoda treba staviti kao prioritet. Praćenje i prikupljanja ovih prihoda je redovita aktivnost Službi nadležnih za izdavanje Rješenja i evidentiranje potraživanja, te Službi nadležnih za primjenjivanje mehanizama naplate naknada ie identificiranje kritičnih točki u lancu prikupljanja prihoda.

Ako potraživanja po uredno dostavljenim i izdatim Rješenjima nisu naplaćena u odgovarajućem vremenskom roku, Općina je dužna pokrenuti sustav naplate putem Suda. Odlaganje rješavanja ovih problema može dugoročno imati negativan utjecaj na Proračun.

U 2021. godini Služba za financije, proračun i poslove riznice izdala je preko 3.200 opomena za neplaćena potraživanja, te preknjižila sva neplaćena potraživanja na kategoriju sumnjivih i spornih. Provodi se daljnji postupak analiziranja tih potraživanja, te se upućuju na naplatu putem Općinskog suda u Kiseljaku.

Vrlo učinkovitim u tom procesu pokazao se angažman Načelnika i općinskih Službi, kao i javno oglašavanje i javni pozivi na plaćanje, pa se u prvom kvartalu i tu bilježi povećanje u ostvarenju.

Sukladno posebnim mjerama i otežanim poslovanjem nekih od djelatnosti u situaciji koju je donijelo širenje virusa COVID-19, Općina Kiseljak je i oslobađala plaćanja one pravne osobe kojima je bio onemogućen rad, u cilju olakšavanja i prevazilaženja te situacije.

Rashodi i izdatci Općine Kiseljak za trogodišnji period bit će planirani za obavljanje osnovne djelatnosti sukladno zakonskim nadležnostima, kao i rashodi namjenjeni za ciljeve i projekte svih proračunskih korisnika. Treba voditi računa o projektima socijalnog i društvenog karaktera, koji su već godinama sastavni dio Proračuna Općine Kiseljak. Značajna sredstava koja su planirana za kapitalne projekte imaju za cilj unapređenje infrastructure i poboljšanje cjelokupnog ozračja za život na području općine Kiseljak, te otvarenje novih poslovnih zona, kao poticaj ulagačkoj aktivnosti.

Svim proračunskim korisnicima je dostavljena proračunska instrukcija 1, koja je trebala biti popunjena i dostavljena Službi za financije, proračun i poslove riznice u navedenom roku. Dostavljeni podaci su uvršteni u Dokument okvirnog proračuna za razdoblje 2023.-2025. Godina.

**5.1. Projekcija prihoda i primitaka za Općinu Kiseljak za razdoblje 2023.-2025. godina**

|  |  |  |  |  |  |  |  |
| --- | --- | --- | --- | --- | --- | --- | --- |
| **R. b.** | **Ekon. kod** | **Opis** | **Ostvareno** | **Plan** |  | **Projekcije** |  |
| **2021.** | **2022.** | **2023.** | **2024.** | **2025.** |
| **1** |  | **PRIHODI, PRMITCI I FINANCIRANJE** | **7.914.678** | **7.533.545** | **7.862.000** | **7.812.000** | **7.912.000** |
| **2** | **710000** | **PRIHODI OD POREZA** | **4.710.503** | **3.532.245** | **3.951.500** | **4.101.500** | **4.301.500** |
| 3 | 711000 | Porezi na dobit pojedinaca i poduzeća | 1.590 | 1.100 | 1.000 | 1.000 | 1.000 |
| 4 | 712000 | Doprinosi za socijalnu zaštitu | 0 | 0 | 0 | 0 | 0 |
| 5 | 713000 | Porezi na plaću i radnu snagu | 399 | 200 | 200 | 200 | 200 |
| 6 | 714000 | Porez na imovinu | 865.999 | 750.000 | 800.000 | 800.000 | 800.000 |
| 7 | 715000 | Domaći porezi na dobra i usluge (zaostale obveze na temelju poreza na promet dobara i usluga) | 220 | 100 | 100 | 100 | 100 |
| 8 | 716000 | Porez na dohodak | 1.231.225 | 950.000 | 950.000 | 1.000.000 | 1.000.000 |
| 9 | 717000 | Prihodi od neizravnih poreza | 2.611.070 | 1.830.645 | 2.200.000 | 2.300.000 | 2.500.000 |
| 10 | 719000 | Ostali porezi | 0 | 200 | 200 | 200 | 200 |
| **11** | **720000** | **NEPOREZNI PRIHODI** | **1.904.413** | **2.234.800** | **2.260.500** | **2.310.500** | **2.360.500** |
| 12 | 721000 | Prihodi od poduzetničkih aktivnosti i imovine i prihodi od pozitivnih tečajnih razlika | 361.457 | 357.300 | 360.000 | 360.000 | 360.000 |
| 13 | 722000 | Naknade i pristojbe i prihodi od pružanja javnih usluga | 1.541.906 | 1.876.500 | 1.900.000 | 1.950.000 | 2.000.000 |
| 14 | 723000 | Novčane kazne (neporezne prirode) | 1.050 | 1.000 | 500 | 500 | 500 |
| **15** | **730000** | **TEKUĆI TRANSFERI (TRANSFERI I DONACIJE)** | **134.126** | **207.500** | **200.000** | **150.000** | **100.000** |
| 16 | 731000 | Primljeni tekući transferi od inozemnih vlada i međunarodnih organizacija | 0 | 0 | 0 | 0 | 0 |
| 17 | 732000 | Primljeni tekući transferi od ostalih razina vlasti | 134.126 | 207.500 | 200.000 | 150.000 | 100.000 |
| 18 | 733000 | Donacije | 0 | 0 | 0 | 0 | 0 |
| **19** | **740000** | **KAPITALNI TRANSFERI** | **723.694** | **1.250.000** | **1.050.000** | **1.050.000** | **1.050.000** |
| 20 | 741000 | Primljeni kapitalni transferi od inozemnih vlada i međunarodnih organizacija | 0 | 50.000 | 50.000 | 50.000 | 50.000 |
| 21 | 742000 | Kapitalni transferi od ostalih razina vlasti | 723.694 | 1.200.000 | 1.000.000 | 1.000.000 | 1.000.000 |
| **22** | **770000** | **PRIHODI PO OSNOVU ZAOSTALIH OBVEZA** | **0** | **0** | **0** | **0** | **0** |
| 23 | 777000 | Prihodi po osnovu zaostalih obveza | 0 | 0 | 0 | 0 | 0 |
| **24** | **810000** | **K A P I T A L N I P R I M IT C I** | **441.942** | **309.000** | **400.000** | **200.000** | **100.000** |
| 25 | 811000 | Kapitalni primitci od prodaje stalnih sredstava | 441.942 | 309.000 | 400.000 | 200.000 | 100.000 |
| 26 | 813000 | Primitci od financijske imovine | 0 | 0 | 0 | 0 | 0 |
| 27 | 814000 | Primitci od dugoročnog zaduživanja | 0 | 0 | 0 | 0 | 0 |
| 28 | 815000 | Primitci od kratkoročnog zaduživanja | 0 | 0 | 0 | 0 | 0 |

**5.2. Gornja granica rashoda i izdataka za Općinu Kiseljak za razdoblje 2023.-2025. godina**

|  |  |  |  |  |  |  |  |
| --- | --- | --- | --- | --- | --- | --- | --- |
| **R. b.** | **Ekon. kod** | **Vrsta rashoda** | **Ostvareno** | **Plan** |  | **Projekcije** |  |
| **2021.** | **2022.** | **2023.** | **2024.** | **2025.** |
| **1** |  | **UKUPNO RASHODI I IZDATCI** | **7.607.665** | **7.533.545** | **7.862.000** | **7.812.000** | **7.912.000** |
| **2** | **600000** | **Tekuća pričuva** | 0 | 100.000 | 100.000 | 100.000 | 100.000 |
| **3** | **610000** | **Ukupni tekući rashodi** | **4.309.246** | **4.075.045** | **4.479.796** | **4.409.796** | **4.509.796** |
| 4 | 611000 | Plaće i naknade troškova uposlenih | 1.714.646 | 1.787.405 | 1.882.246 | 1.882.246 | 1.882.246 |
| 5 | 612000 | Doprinosi poslodavaca i ostali doprinosi | 161.612 | 161.620 | 177.550 | 177.550 | 177.550 |
| 6 | 613000 | Izdatci za materijal,sitni iventar i usluge | 1.158.262 | 1.108.520 | 1.400.000 | 1.350.000 | 1.300.000 |
| 7 | 614000 | Tekući transferi i drugi tekući rashodi | 1.220.939 | 989.500 | 1.000.000 | 1.000.000 | 1.150.000 |
| 8 | 615000 | Kapitalni transferi | 0 | 0 | 0 | 0 | 0 |
| 9 | 616000 | Izdatci za kamate | 53.787 | 28.000 | 20.000 | 0 | 0 |
| **10** | **820000** | **Ukupni kapitalni izdatci** | **3.298.419** | **3.358.500** | **3.282.204** | **3.302.204** | **3.302.204** |
| 11 | 821000 | Izdatci za nabavu stalnih sredstava | 3.282.794 | 2.038.500 | 1.979.204 | 1.999.204 | 1.999.204 |
| 12 | 822000 | Izdatci za financijsku imovinu | 0 | 0 | 0 | 0 | 0 |
| 13 | 823000 | Izdatci za otplate dugova | 15.625 | 1.320.000 | 1.303.000 | 1.303.000 | 1.303.000 |
|  |  |  |  |  |  |  |  |
| 14 |  | **Broj uposlenih** | **60** | **63** | **63** | **63** | **63** |

**5.3. Projekcija rashoda i izdataka po funkcionalnoj klasifikaciji za Općinu Kiseljak za razdoblje 2023.-2025. godina**

|  |  |  |  |  |  |  |  |
| --- | --- | --- | --- | --- | --- | --- | --- |
| **R. b.** | **Funkc. kod - Klasa** | **RASHODI PO FUNKCIONALNIM KATEGORIJAMA** | **Ostvareno** | **Plan** |  | **Projekcije** |  |
| **2021.** | **2022.** | **2023.** | **2024.** | **2025.** |
| **1** |  | **UKUPNO** | **7.607.666** | **7.533.545** | **7.862.000** | **7.812.000** | **7.912.000** |
| 2 | 01 | OPĆE JAVNE USLUGE | 3.402.826 | 4.695.495 | 4.642.800 | 4.692.800 | 4.792.500 |
| 3 | 02 | OBRANA | 0 | 0 | 0 | 0 | 0 |
| 4 | 03 | JAVNI RED I SIGURNOST | 45.180 | 57.000 | 57.000 | 57.000 | 57.000 |
| 5 | 04 | EKONOMSKI POSLOVI | 548.214 | 593.850 | 650.000 | 640.000 | 630.000 |
| 6 | 05 | ZAŠTITA ŽIVOTNE SREDINE | 157.828 | 98.000 | 105.000 | 105.000 | 105.000 |
| 7 | 06 | STAMBENI I ZAJEDNIČKI POSLOVI | 2.731.766 | 1.580.500 | 1.780.500 | 1.680.000 | 1.680.500 |
| 8 | 07 | ZDRAVSTVO | 7.710 | 7.000 | 7.000 | 7.000 | 7.000 |
| 9 | 08 | REKREACIJA, KULTURA I RELIGIJA | 243.069 | 225.000 | 245.000 | 255.000 | 260.000 |
| 10 | 09 | OBRAZOVANJE | 269.468 | 129.500 | 219.500 | 220.000 | 220.000 |
| 11 | 10 | SOCIJALNA ZAŠTITA | 201.605 | 147.200 | 155.200 | 155.200 | 160.000 |

**5.4. Ukupne projekcije plaća i broj uposlenih za Općinu Kiseljak za razdoblje 2023.-2025. godine**

|  |  |  |  |  |  |  |
| --- | --- | --- | --- | --- | --- | --- |
| **R. b.** | **Opis** | **Ostvareno** | **Plan** |  | **Projekcije** |  |
| **2021.** | **2022.** | **2023.** | **2024.** | **2025.** |
| **1.** | **UKUPNO (2 + 9 + 14)** | **1.673.193** | **1.713.305** | **1.902.503** | **1.902.503** | **1.902.503** |
| **2.** | **Bruto plaće i naknade plaća (3+4+5)** | **1.511.580** | **1.551.671** | **1.724.952** | **1.724.952** | **1.724.952** |
| 3. | Neto plaće i naknade plaća (bez poreza na dohodak) | 978.095 | 1.002.206 | 1.139.784 | 1.139.784 | 1.139.784 |
| 4. | Akontacija poreza na dohodak | 70.310 | 72.307 | 78.684 | 78.684 | 78.684 |
| **5.** | **Doprinosi na teret zaposlenih (6+7+8)** | **463.175** | **477.158** | **506.484** | **506.484** | **506.484** |
| 6. | Za mirovinsko i invalidsko osiguranje | 253.998 | 261.667 | 277.750 | 277.750 | 277.750 |
| 7. | Za zdravstveno osiguranje | 186.764 | 192.403 | 204.227 | 204.227 | 204.227 |
| 8. | Za upošljavanje | 22.413 | 23.088 | 24.507 | 24.507 | 24.507 |
| **9.** | **Doprinosi poslodavca (10+11+12+13)** | **156.807** | **156.618** | **171.551** | **171.551** | **171.551** |
| 10. | Za mirovinsko i invalidsko osiguranje | 89.606 | 87.353 | 98.030 | 98.030 | 98.030 |
| 11. | Za zdravstveno osiguranje | 59.735 | 61.569 | 65.352 | 65.352 | 65.352 |
| 12. | Za upošljavanje | 7.466 | 7.696 | 8.169 | 8.169 | 8.169 |
| 13. | Za beneficirani radni staž | 0 | 0 | 0 | 0 | 0 |
| **14.** | **Ostali doprinosi (na teret mirovina i ostali doprinosi)** | **4.806** | **5.016** | **6.000** | **6.000** | **6.000** |
| **15.** | **Prosječan broj uposlenih na osnovu radnih sati (cijeli broj)** | **60** | **63** | **63** | **63** | **63** |

**5.5. Gornje granice rashoda po proračunskim korisnicima za razdoblje 2023.-2025. godina**

















Sukladno Članku 18. Zakona o proračunima u Federaciji BiH („Službene novine Federacije BiH“ broj.: 102/13, 9/14, 13/14, 8/15, 91/15, 102/15, 104/16, 5/18, 11/19, 99/19, 28/20 i 25/22), a nakon što načelnik općine Kiseljak usvaji Dokument okvirnog proračuna Općine Kiseljak za razdoblje od 2022. Do 2024. godine, isti će biti objavljen na web stranici Općine Kiseljak, te dostavljen Općinskom vijeću Kiseljak kao informacija.

Pripremila: Služba za financije, proračun i poslove riznice Općine Kiseljak

Broj: 01-11-2867/22

Datum: 25.07.2022. godine

**N A Č E L N I K**

**OPĆINE KISELJAK**

**MLADEN MIŠURIĆ-RAMLJAK, dipl. Ing.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**